Hvert er latneska heitið á bakteríunni sem olli plágu á Íslandi á 15 öld ? Ég þarf að finna mynd af bakteríunni til að nota sem fyrirmynd að málverki . Bakterían sem veldur svartadauða heitir Yersinia pestis . Hún nefndist áður Pasteurella pestis en fékk Yersinia-heitið árið 1967 , eftir svissnesk-franska lækninum Alexandre Yersin ( 1863 - 1943 ) sem var einn þeirra sem uppgötvaði bakteríuna . Yersinia pestis lifir góðu lífi í ýmsum spendýrategundum , meðal annars í villtum nagdýrum . Bakterían er mjög harðger og hefur mikla hæfni til að fjölga sér í vefjum hýsils og ferðast með vessakerfinu til eitla . Bakterían getur borist í menn með flóm nagdýra og valdið lungna - og kýlapest eða blóðeitrun . Lungnapestin getur auðveldlega borist manna á milli með úðasmiti við hósta . Smásjármynd af blóðdropa úr manni með svartadauða . Nokkrar Yersenia pestis-bakteríur sjást á myndinni , þær eru litlar og staflaga , litaðar fjólubláar . Svartidauði er sjúkdómur sem hefur þrisvar sinnum gengið í heimsfaröldrum . Fyrst geisaði svonefnd justiníönsk-pest á 6. öld í kringum Miðjarðarhafið , síðan var svartidauði eða plágan sem hófst á 14. öld í Evrópu og þriðji heimsfaraldurinn hófst síðan á seinni hluta 19. aldar í Kína . Svartidauði kom tvisvar til Íslands á 15. öld , árin 1402 og 1495 . Talið er að allt að helmingur þjóðarinnar hafi dáið úr veikinni . Víða á Netinu er hægt að skoða smásjármyndir af bakteríunni Yersinia pestis . Á vefsetri CDC ( Center for Disease Control and Prevention ) er til að mynda að finna nokkrar myndir sem eru birtar án ákvæða höfundaréttar . JGÞ . „ Hvert er latneska heitið á bakteríunni sem olli plágu á Íslandi á 15 öld ? Ég þarf að finna mynd af bakteríunni til að nota sem fyrirmynd að málverki . . “ Vísindavefurinn , 27. október 2011 . Sótt 14. desember 2019 . JGÞ . ( 2011 , 27. október ) . Hvert er latneska heitið á bakteríunni sem olli plágu á Íslandi á 15 öld ? Ég þarf að finna mynd af bakteríunni til að nota sem fyrirmynd að málverki . . Vísindavefurinn . „ Hvert er latneska heitið á bakteríunni sem olli plágu á Íslandi á 15 öld ? Ég þarf að finna mynd af bakteríunni til að nota sem fyrirmynd að málverki . . “ Vísindavefurinn . 27. okt. 2011 . Vefsíða . 14. des. 2019 .